उत्तर प्रदेश के कानपुर में थाना कल्याणपुर के अंतर्गत एक अपार्टमेंट की 11वीं मंजिल से पहले एक मासूम गिरता है फिर ठीक कुछ ही देर बाद उस मासूम की मां नीचे गिरती हैं। अपार्टमेंट के नीचे खड़े लोग जब तक कुछ समझ पाते तब तक मासूम बेटे व उसकी मां की मौत मौके पर ही हो गई। अपार्टमेंट में मौजूद लोगों ने इस घटना की जानकारी पुलिस को दी तो मौके पर पहुंची पुलिस ने शव को कब्जे में ली पोस्टमार्टम के लिए भेज दिया है और मामले की छानबीन में जुट गई है। पुलिस घटना के पीछे संदेह जाहिर कर रही है। मिली जानकारी के अनुसार कानपुर के थाना कल्याणपुर के अंतर्गत इन्द्रानगर स्थित डिविनिट होम अपार्टमेंट है। अपार्टमेंट की 11वीं मंजिल से अचानक मासूम उत्कर्ष (5) नीचे आ गिरा।इसके बाद उसकी मां जया (30) भी कुछ देर बाद अपार्टमेंट से नीचे गिरी और मां बेटे की मौके पर ही दर्दनाक मौत हो गई है।